Тимбиша
<s>Тимбиша (или Тимбиша Шошони, Панаминт Шошони) су северно амерички домородачки народ који припада јутоастечкој породици народа.</s><s>Тимбишански језик припада централно нумичкој подгрупи јуто-астечких језика.</s><s>Њихова традиционална територија је Долина Смрти у којој су присутни више од хиљаду година.</s>

<s>Историја</s>

<s>Тимбише су живеле у Долини Смрти више од хиљаду година.</s><s>Амерички председник Херберт Хувер је 1933. прогласио Национални парк Долина Смрти, а тимбишанска земља се нашла у оквиру парка.</s><s>Након стварања националног парка било је предвиђено да Тимбише буду пресељене у оближње резервате, међутим власти парка су 1938. склопиле споразум са вођама Тимбиша којим је било предвиђена изградња индијанског села за припаднике народа у близини седишта управе парка у Ф`рнис Крику.</s><s>Након тога опстајали су у оквиру граница парка иако су власти парка у више наврата покушавале то да промене.</s><s>Поред Долине Смрти, Тимбише су насељавале и Салин долину (Слану Долину) која се налази у области Великог басена као и Панаминт долину на северу пустиње Мохаве у данашњој југоисточној Калифорнији.</s>

<s>Федерално признање народа 
Уз помоћ калифорнијске индијанске правне службе, Тимбише које су предводиле Полин Естевез и Барбара Дурам започеле су агитацију за формално стварање резервата током 1960-их.</s><s>Добили су федерално признање 1982. под именом Племе Тимбиша Шошони.</s>

<s>Резерват 
Резерват Тимбиша, „Индијанско насеље Долине Смрти” је створен 1982.</s><s>Налази се у оквиру Националног парка Долина Смрти у Ф`рнис Крику у држави Калифорнији.</s><s>Површина резерват је 1990. била 0.16 km² и у њему је живело 199 припадника народа.</s>

<s>Површина резервата је увећана 2000. за 30 km² територије која им је традиционално припадала.</s>

<s>Тренутно број припадника Тимбиша је 300, од којих обично 50 живи у „Индијанском насељу Долине Смрти”.</s><s>Многи припадници народа лета проводе западно од Долине Смрти у Лоун Пајну који се налази у Овенс долини у држави Калифорнији.</s>

<s>Име 
Имена под којим су Тимбише били познати су: Калифорнијски Шошони Шошони Долине Смрти, Панаминт Шошони или једноставно Панаминт.</s>

<s>Референце</s>

<s>Литература 
 Lewis, M. Paul, Gary F. Simons, and Charles D. Fennig (eds.).</s><s>2016.</s><s>Ethnologue: Languages of the World, Nineteenth edition.</s><s>Dallas, Texas: SIL International.</s><s>Online version: http://www.ethnologue.com.</s>

<s>Спољашње везе 
 Тимбишански језик
Američki Indijanci</s>

